b'\n_START_ARTICLE_\nRovinj\n_START_SECTION_\nZgodovina\n_START_PARAGRAPH_\nPredhodnik dana\xc5\xa1njega mesta je bil ustanovljen v poznem obdobju antike. Prvi\xc4\x8d pa se z imenom Ruvignio (Ruigno) omenja v za\xc4\x8detku 13. stol., ko je od 1209 v lasti Oglejskega patriarha. Toda \xc5\xbee 1283 pripada Bene\xc4\x8danom. Mestni statut je bil sprejet 1531. Po padcu bene\xc5\xa1ke dr\xc5\xbeave 1797 pripada mesto Avstriji. Od 1918 do 1943 fa\xc5\xa1isti\xc4\x8dni Italiji. Po koncu druge svetovne vojne je priklju\xc4\x8den Jugoslaviji.\n_START_SECTION_\nPodnebje\n_START_PARAGRAPH_\nPodnebje je mediteransko. Srednja letna temperatura je 16\xc2\xa0\xc2\xb0C. Povpre\xc4\x8dna januarska temp. je 4,8, julijska pa 22,5\xc2\xa0\xc2\xb0C. Letno pade 960 mm de\xc5\xbeja, najve\xc4\x8d v zimskih mesecih. Vegetacija je subtropska. V okolici je zelo razvito vinogradni\xc5\xa1tvo.\n_START_SECTION_\nTurizem\n_START_PARAGRAPH_\nRovinj je eden najbolj obiskanih turisti\xc4\x8dnih destinacij na Hrva\xc5\xa1kem. Letno Rovinj obi\xc5\xa1\xc4\x8de tudi prek 2 milijona turistov, najve\xc4\x8d Nemcev. Ve\xc4\x8dina turistov (ponavadi okoli 45%) je nastanjenih v avtokampih. Eden najve\xc4\x8djih med avtokampi je Polari, ki sprejme do 4900 gostov.'